SL Uradni list Evropske unije C 255/9

SKLEP št. 1/2018 SKUPNEGA ODBORA EU-ŠVICA

z dne 3. julija 2018

o spremembi prilog in protokolov k Sporazumu med Evropsko gospodarsko skupnostjo in Švicarsko konfederacijo o neposrednem zavarovanju razen življenjskega zavarovanja in ugotovitvi, da je notranja zakonodaja pogodbenic združljiva z navedenim sporazumom

(2018/C 255/04)

SKUPNI ODBOR EU-ŠVICA JE –

ob upoštevanju členov 39 in 40(3) Sporazuma med Evropsko gospodarsko skupnostjo in Švicarsko konfederacijo o neposrednem zavarovanju razen življenjskega zavarovanja (1) (v nadaljnjem besedilu: Sporazum),

ob upoštevanju Sklepa št. 1/2001 Skupnega odbora ES-Švica z dne 18. julija 2001 o spremembi prilog in protokolov k Sporazumu med Evropsko gospodarsko skupnostjo in Švicarsko konfederacijo o neposrednem zavarovanju razen življenjskega zavarovanja in ugotovitvi, da je notranja zakonodaja pogodbenic združljiva z navedenim sporazumom (2),

ob upoštevanju naslednjega:

(1) K Evropski uniji (v nadaljnjem besedilu: Unija) so pristopile nove države članice in zaradi njihovega pristopa so potrebne nekatere tehnične spremembe Priloge III k Sporazumu.

(2) Zaradi nekaterih pravnih aktov, ki sta jih sprejeli Unija in Švica med 18. julijem 2001 in 3. julija 2018, so potrebne spremembe prilog in protokolov k Sporazumu.

(3) Po pregledu je bilo ugotovljeno, da nekateri pravni akti, ki jih je sprejela Švica, ne terjajo spremembe Sporazuma–

SPREJEL NASLEDNJI SKLEP:

Člen 1

Po sprejetju pravnih aktov s strani Unije in Švice med 18. julijem 2001 in 3. julija 2018 ter da se upošteva pristop novih držav članic k Evropski uniji, se Sporazum spremeni:

(1) seznam sprejemljivih pravnih oblik podjetij iz dela B Priloge III k Sporazumu se nadomesti s seznamom iz dela A Priloge III k Direktivi 2009/138/ES Evropskega parlamenta in Sveta (3);

(2) Protokol št. 1 k Sporazumu se spremeni: (a) člen 1 se nadomesti z naslednjim: „Člen 1 Opredelitev minimalnega kapitala Minimalni kapital za podjetja s sedežem na ozemlju Unije je zahtevani solventnostni kapital, kakor je določen v členih 100 in 101 Direktive 2009/138/ES Evropskega parlamenta in Sveta (*1). Minimalni kapital za podjetja s sedežem na ozemlju Švicarske konfederacije je ciljni kapital (Zielkapital), ki je skupaj s povezanimi koncepti, kot sta vrednotenje sredstev in obveznosti in kapital za kritje tveganj (Risikotragendes Kapital) v okviru švicarskega preizkusa solventnosti, opredeljen v zakonu Versicherungsaufsichtsgesetz (*2) (zakon o zavarovalnem nadzoru) in v odloku Aufsichtsverordnung (*3) (odlok o zavarovalnem nadzoru). (*1) Direktiva 2009/138/ES Evropskega parlamenta in Sveta z dne 25. novembra 2009 o začetku opravljanja in opravljanju dejavnosti zavarovanja in pozavarovanja (Solventnost II) (UL L 335, 17.12.2009, str. 1)." (*2) Versicherungsaufsichtsgesetz, (AS 2005 5269), kot je bilo nazadnje spremenjen 19. junija 2015 (AS 2015 5339)." (*3) Aufsichtsverordnung, (AS 2005 5305), kot je bilo nazadnje spremenjen 25. novembra 2015 (AS 2015 5413).“;" (b) člen 2 se črta; (c) člen 3 se nadomesti z naslednjim: „Člen 3 Opredelitev jamstvenega sklada Jamstveni sklad za podjetja s sedežem na ozemlju Unije je zahtevani minimalni kapital iz členov 128 in 129 Direktive 2009/138/ES. Jamstveni sklad za podjetja s sedežem na ozemlju Švicarske konfederacije je minimalni kapital (najnižja stopnja intervencije) v okviru švicarskega preizkusa solventnosti.“; (d) člen 4 se črta;

(3) Odstavek 2.3 Protokola št. 3 Sporazuma se nadomesti z naslednjim: „2.3 Glede protivrednosti v švicarskih frankih, ki ustreza zneskom, izraženim v evrih, je za namene tega sporazuma vrednost enega evra enaka 1,14 švicarskih frankov.“.

Člen 2

Naslednji pravni akti Unije so združljivi s Sporazumom:

— Direktiva 2009/138/ES;

— Delegirana uredba Komisije (EU) 2015/35, in sicer v različici, ki je bila objavljena v Uradnem listu Evropske unije z dne 17. januarja 2015 (4);

— Izvedbena uredba Komisije (EU) 2015/460, in sicer v različici, ki je bila objavljena v Uradnem listu Evropske unije z dne 20. marca 2015 (5);

— Izvedbena uredba Komisije (EU) 2015/461, in sicer v različici, ki je bila objavljena v Uradnem listu Evropske unije z dne 20. marca 2015 (6);

— Izvedbena uredba Komisije (EU) 2015/462, in sicer v različici, ki je bila objavljena v Uradnem listu Evropske unije z dne 20. marca 2015 (7)

— Izvedbena uredba Komisije (EU) 2015/498, in sicer v različici, ki je bila objavljena v Uradnem listu Evropske unije z dne 25. marca 2015 (8);

— Izvedbena uredba Komisije (EU) 2015/499, in sicer v različici, ki je bila objavljena v Uradnem listu Evropske unije z dne 25. marca 2015 (9);

— Izvedbena uredba Komisije (EU) 2015/500, in sicer v različici, ki je bila objavljena v Uradnem listu Evropske unije z dne 25. marca 2015 (10);

— Delegirani sklep Komisije (EU) 2015/1602, in sicer v različici, ki je bila objavljena v Uradnem listu Evropske unije z dne 24. septembra 2015 (11);

— Izvedbena uredba Komisije (EU) 2015/2011, in sicer v različici, ki je bila objavljena v Uradnem listu Evropske unije z dne 12. novembra 2015 (12);

— Izvedbena uredba Komisije (EU) 2015/2012, in sicer v različici, ki je bila objavljena v Uradnem listu Evropske unije z dne 12. novembra 2015 (13);

— Izvedbena uredba Komisije (EU) 2015/2013, in sicer v različici, ki je bila objavljena v Uradnem listu Evropske unije z dne 12. novembra 2015 (14);

— Izvedbena uredba Komisije (EU) 2015/2014, in sicer v različici, ki je bila objavljena v Uradnem listu Evropske unije z dne 12. novembra 2015 (15);

— Izvedbena uredba Komisije (EU) 2015/2015, in sicer v različici, ki je bila objavljena v Uradnem listu Evropske unije z dne 12. novembra 2015 (16);

— Izvedbena uredba Komisije (EU) 2015/2016, in sicer v različici, ki je bila objavljena v Uradnem listu Evropske unije z dne 12. novembra 2015 (17);

— Izvedbena uredba Komisije (EU) 2015/2017, in sicer v različici, ki je bila objavljena v Uradnem listu Evropske unije z dne 12. novembra 2015 (18);

— Delegirani sklep Komisije (EU) 2015/2290, in sicer v različici, ki je bila objavljena v Uradnem listu Evropske unije z dne 9. decembra 2015 (19);

— Izvedbena uredba Komisije (EU) 2015/2450, in sicer v različici, ki je bila objavljena v Uradnem listu Evropske unije z dne 31. decembra 2015 (20);

— Izvedbena uredba Komisije (EU) 2015/2451, in sicer v različici, ki je bila objavljena v Uradnem listu Evropske unije z dne 31. decembra 2015 (21);

— Izvedbena uredba Komisije (EU) 2015/2452, in sicer v različici, ki je bila objavljena v Uradnem listu Evropske unije z dne 31. decembra 2015 (22);

— Izvedbena uredba Komisije (EU) 2016/165, in sicer v različici, ki je bila objavljena v Uradnem listu Evropske unije z dne 9. februarja 2016 (23);

— Delegirani sklep Komisije (EU) 2016/309, in sicer v različici, ki je bila objavljena v Uradnem listu Evropske unije z dne 4. marca 2016 (24);

— Delegirani sklep Komisije (EU) 2016/310, in sicer v različici, ki je bila objavljena v Uradnem listu Evropske unije z dne 4. marca 2016 (25);

— Delegirana uredba Komisije (EU) 2016/467, in sicer v različici, ki je bila objavljena v Uradnem listu Evropske unije z dne 1. aprila 2016 (26);

— Izvedbena uredba Komisije (EU) 2016/869, in sicer v različici, ki je bila objavljena v Uradnem listu Evropske unije z dne 3. junija 2016 (27);

— Izvedbena uredba Komisije (EU) 2016/1376, in sicer v različici, ki je bila objavljena v Uradnem listu Evropske unije z dne 18. avgusta 2016 (28);

— Izvedbena uredba Komisije (EU) 2016/1630, in sicer v različici, ki je bila objavljena v Uradnem listu Evropske unije z dne 10. septembra 2016 (29);

— Izvedbena uredba Komisije (EU) 2016/1800, in sicer v različici, ki je bila objavljena v Uradnem listu Evropske unije z dne 12. oktobra 2016 (30);

— Izvedbena uredba Komisije (EU) 2016/1868, in sicer v različici, ki je bila objavljena v Uradnem listu Evropske unije z dne 21. oktobra 2016 (31);

— Izvedbena uredba Komisije (EU) 2016/1976, in sicer v različici, ki je bila objavljena v Uradnem listu Evropske unije z dne 16. novembra 2016 (32);

— Izvedbena uredba Komisije (EU) 2017/309, in sicer v različici, ki je bila objavljena v Uradnem listu Evropske unije z dne 28. februarja 2017 (33);

— Izvedbena uredba Komisije (EU) 2017/812, in sicer v različici, ki je bila objavljena v Uradnem listu Evropske unije z dne 18. maja 2017 (34);

— Izvedbena uredba Komisije (EU) 2017/1421, in sicer v različici, ki je bila objavljena v Uradnem listu Evropske unije z dne 14. septembra 2017 (35)

— Delegirana uredba Komisije (EU) 2017/1542, in sicer v različici, ki je bila objavljena v Uradnem listu Evropske unije z dne 14. septembra 2017 (36).

Naslednja pravna akta Švicarske konfederacije sta združljiva s Sporazumom:

— zakon o zavarovalnem nadzoru (37);

— odlok o zavarovalnem nadzoru (38).

Člen 3

Ta sklep začne veljati na dan sprejetja.

V Bruslju, 3. julija 2018 Za Skupni odbor Predsednica Nathalie BERGER

(1) UL L 205, 27.6.1991, str. 3, AS 1992 1894.

(2) UL L 291, 8.11.2001, str. 52, AS 2002 3056.

(3) Direktiva 2009/138/ES Evropskega parlamenta in Sveta z dne 25. novembra 2009 o začetku opravljanja in opravljanju dejavnosti zavarovanja in pozavarovanja (Solventnost II) (UL L 335, 17.12.2009, str. 1).

(4) Delegirana uredba Komisije (EU) 2015/35 z dne 10. oktobra 2014 o dopolnitvi Direktive 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (Solventnost II) (UL L 12, 17.1.2015, str. 1).

(5) Izvedbena uredba Komisije (EU) 2015/460 z dne 19. marca 2015 o določitvi izvedbenih tehničnih standardov v zvezi s postopkom za odobritev notranjega modela v skladu z Direktivo 2009/138/ES Evropskega parlamenta in Sveta (UL L 76, 20.3.2015, str. 13).

(6) Izvedbena uredba Komisije (EU) 2015/461 z dne 19. marca 2015 o določitvi izvedbenih tehničnih standardov za postopek sprejetja skupne odločitve glede vloge za uporabo notranjega modela skupine v skladu z Direktivo 2009/138/ES Evropskega parlamenta in Sveta (UL L 76, 20.3.2015, str. 19).

(7) Izvedbena uredba Komisije (EU) 2015/462 z dne 19. marca 2015 o določitvi izvedbenih tehničnih standardov v zvezi s postopki za nadzorno odobritev za ustanovitev namenskih družb, za sodelovanje in izmenjavo informacij med nadzornimi organi glede namenskih družb ter za določitev formatov in predlog za informacije, ki jih sporočajo namenske družbe v skladu z Direktivo 2009/138/ES Evropskega parlamenta in Sveta (UL L 76, 20.3.2015, str. 23).

(8) Izvedbena uredba Komisije (EU) 2015/498 z dne 24. marca 2015 o določitvi izvedbenih tehničnih standardov v zvezi s postopkom za nadzorno odobritev uporabe parametrov, specifičnih za posamezno podjetje, v skladu z Direktivo 2009/138/ES Evropskega parlamenta in Sveta (UL L 79, 25.3.2015, str. 8).

(9) Izvedbena uredba Komisije (EU) 2015/499 z dne 24. marca 2015 o določitvi izvedbenih tehničnih standardov v zvezi s postopki za dodelitev nadzorne odobritve za uporabo postavk pomožnih lastnih sredstev v skladu z Direktivo 2009/138/ES Evropskega parlamenta in Sveta (UL L 79, 25.3.2015, str. 12).

(10) Izvedbena uredba Komisije (EU) 2015/500 z dne 24. marca 2015 o določitvi izvedbenih tehničnih standardov v zvezi s postopki za nadzorno odobritev uporabe uskladitvene prilagoditve v skladu z Direktivo 2009/138/ES Evropskega parlamenta in Sveta (UL L 79, 25.3.2015, str. 18).

(11) Delegirani sklep Komisije (EU) 2015/1602 z dne 5. junija 2015 o enakovrednosti veljavnega solventnostnega in bonitetnega režima za zavarovalnice in pozavarovalnice v Švici na podlagi členov 172(2), 227(4) in 260(3) Direktive 2009/138/ES Evropskega parlamenta in Sveta (UL L 248, 24.9.2015, str. 95).

(12) Izvedbena uredba Komisije (EU) 2015/2011 z dne 11. novembra 2015 o določitvi izvedbenih tehničnih standardov v zvezi s seznami regionalnih vlad in lokalnih organov, izpostavljenosti do katerih se obravnavajo kot izpostavljenosti do centralne vlade v skladu z Direktivo 2009/138/ES Evropskega parlamenta in Sveta (UL L 295, 12.11.2015, str. 3).

(13) Izvedbena uredba Komisije (EU) 2015/2012 z dne 11. novembra 2015 o določitvi izvedbenih tehničnih standardov v zvezi s postopki za sklepe o naložitvi, izračunu in odpravi kapitalskih pribitkov v skladu z Direktivo 2009/138/ES Evropskega parlamenta in Sveta (UL L 295, 12.11.2015, str. 5).

(14) Izvedbena uredba Komisije (EU) 2015/2013 z dne 11. novembra 2015 o določitvi izvedbenih tehničnih standardov v zvezi s standardnimi odkloni v zvezi s sistemi za izravnavo zdravstvenega tveganja v skladu z Direktivo 2009/138/ES Evropskega parlamenta in Sveta (UL L 295, 12.11.2015, str. 9).

(15) Izvedbena uredba Komisije (EU) 2015/2014 z dne 11. novembra 2015 o določitvi izvedbenih tehničnih standardov v zvezi s postopki in predlogami za predložitev podatkov nadzorniku skupine ter za izmenjavo podatkov med nadzornimi organi v skladu z Direktivo 2009/138/ES Evropskega parlamenta in Sveta (UL L 295, 12.11.2015, str. 11).

(16) Izvedbena uredba Komisije (EU) 2015/2015 z dne 11. novembra 2015 o določitvi izvedbenih tehničnih standardov v zvezi s postopki za ocenjevanje zunanjih bonitetnih ocen v skladu z Direktivo 2009/138/ES Evropskega parlamenta in Sveta (UL L 295, 12.11.2015, str. 16).

(17) Izvedbena uredba Komisije (EU) 2015/2016 z dne 11. novembra 2015 o določitvi izvedbenih tehničnih standardov v zvezi z indeksom lastniških vrednostnih papirjev za simetrično prilagoditev standardne kapitalske zahteve lastniških vrednostnih papirjev v skladu z Direktivo 2009/138/ES Evropskega parlamenta in Sveta (UL L 295, 12.11.2015, str. 18).

(18) Izvedbena uredba Komisije (EU) 2015/2017 z dne 11. novembra 2015 o določitvi izvedbenih tehničnih standardov v zvezi s prilagojenimi faktorji za izračun kapitalskih zahtev za valutno tveganje za valute, vezane na evro, v skladu z Direktivo 2009/138/ES Evropskega parlamenta in Sveta (UL L 295, 12.11.2015, str. 21).

(19) Delegirani sklep Komisije (EU) 2015/2290 z dne 5. junija 2015 o začasni enakovrednosti solventnostnih režimov, ki veljajo v Avstraliji, na Bermudih, v Braziliji, Kanadi, Mehiki ter Združenih državah Amerike in ki se uporabljajo za zavarovalnice in pozavarovalnice s sedežem v navedenih državah (UL L 323, 9.12.2015, str. 22).

(20) Izvedbena uredba Komisije (EU) 2015/2450 z dne 2. decembra 2015 o določitvi izvedbenih tehničnih standardov v zvezi s predlogami za predložitev informacij nadzornim organom v skladu z Direktivo 2009/138/ES Evropskega parlamenta in Sveta (UL L 347, 31.12.2015, str. 1).

(21) Izvedbena uredba Komisije (EU) 2015/2451 z dne 2. decembra 2015 o določitvi izvedbenih tehničnih standardov v zvezi s predlogami za razkritje posebnih informacij in strukturo razkritja s strani nadzornih organov v skladu z Direktivo 2009/138/ES Evropskega parlamenta in Sveta (UL L 347, 31.12.2015, str. 1224).

(22) Izvedbena uredba Komisije (EU) 2015/2452 z dne 2. decembra 2015 o določitvi izvedbenih tehničnih standardov v zvezi s postopki, oblikami in predlogami poročila o in finančnem položaju v skladu z Direktivo 2009/138/ES Evropskega parlamenta in Sveta (UL L 347, 31.12.2015, str. 1285).

(23) Izvedbena uredba Komisije (EU) 2016/165 z dne 5. februarja 2016 o določitvi tehničnih informacij za izračun zavarovalno-tehničnih rezervacij in osnovnih lastnih sredstev za referenčne datume poročanja od 1. januarja do 30. marca 2016 v skladu z Direktivo 2009/138/ES Evropskega parlamenta in Sveta (Solventnost II) (UL L 32, 9.2.2016, str. 31).

(24) Delegirani sklep Komisije (EU) 2016/309 z dne 26. novembra 2015 o enakovrednosti veljavnega nadzornega režima za zavarovalnice in pozavarovalnice na Bermudih z režimom iz Direktive 2009/138/ES Evropskega parlamenta in Sveta ter o spremembi Delegiranega sklepa Komisije (EU) 2015/2290 (UL L 58, 4.3.2016, str. 50).

(25) Delegirani sklep Komisije (EU) 2016/310 z dne 26. novembra 2015 o enakovrednosti veljavnega režima solventnosti za zavarovalnice in pozavarovalnice na Japonskem z režimom iz Direktive 2009/138/ES Evropskega parlamenta in Sveta (UL L 58, 4.3.2016, str. 55).

(26) Delegirana uredba Komisije (EU) 2016/467 z dne 30. septembra 2015 o spremembi Delegirane uredbe (EU) 2015/35 v zvezi z izračunom zahtevanega solventnostnega kapitala za več kategorij sredstev, ki jih imajo v posesti zavarovalnice in pozavarovalnice (UL L 85, 1.4.2016, str. 6).

(27) Izvedbena uredba Komisije (EU) 2016/869 z dne 27. maja 2016 o določitvi tehničnih informacij za izračun zavarovalno-tehničnih rezervacij in osnovnih lastnih sredstev za poročanje z referenčnimi datumi od 31. marca do 29. junija 2016 v skladu z Direktivo 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (UL L 147, 3.6.2016, str. 1).

(28) Izvedbena uredba Komisije (EU) 2016/1376 z dne 8. avgusta 2016 o določitvi tehničnih informacij za izračun zavarovalno-tehničnih rezervacij in osnovnih lastnih sredstev za poročanje z referenčnimi datumi od 30. junija do 29. septembra 2016 v skladu z Direktivo 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (UL L 224, 18.8.2016, str. 1).

(29) Izvedbena uredba Komisije (EU) 2016/1630 z dne 9. septembra 2016 o določitvi izvedbenih tehničnih standardov v zvezi s postopki za uporabo prehodnega ukrepa za podmodul tveganja lastniških vrednostnih papirjev v skladu z Direktivo 2009/138/ES Evropskega parlamenta in Sveta (UL L 243, 10.9.2016, str. 1).

(30) Izvedbena uredba Komisije (EU) 2016/1800 z dne 11. oktobra 2016 o določitvi izvedbenih tehničnih standardov v zvezi z razporeditvijo kreditnih ocen zunanjih bonitetnih institucij na objektivno lestvico stopenj kreditne kvalitete v skladu z Direktivo 2009/138/ES Evropskega parlamenta in Sveta (UL L 275, 12.10.2016, str. 19).

(31) Izvedbena uredba Komisije (EU) 2016/1868 z dne 20. oktobra 2016 o spremembi in popravku Izvedbene uredbe (EU) 2015/2450 o določitvi izvedbenih tehničnih standardov v zvezi s predlogami za predložitev informacij nadzornim organom v skladu z Direktivo 2009/138/ES Evropskega parlamenta in Sveta (UL L 286, 21.10.2016, str. 35).

(32) Izvedbena uredba Komisije (EU) 2016/1976 z dne 10. novembra 2016 o določitvi tehničnih informacij za izračun zavarovalno-tehničnih rezervacij in osnovnih lastnih sredstev za poročanje z referenčnimi datumi od 30. septembra do 30. decembra 2016 v skladu z Direktivo 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (UL L 309, 16.11.2016, str. 1).

(33) Izvedbena uredba Komisije (EU) 2017/309 z dne 23. februarja 2017 o določitvi tehničnih informacij za izračun zavarovalno-tehničnih rezervacij in osnovnih lastnih sredstev za poročanje z referenčnimi datumi od 31. decembra 2016 do 30. marca 2017 v skladu z Direktivo 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (UL L 53, 28.2.2017, str. 1).

(34) Izvedbena uredba Komisije (EU) 2017/812 z dne 15. maja 2017 o določitvi tehničnih informacij za izračun zavarovalno-tehničnih rezervacij in osnovnih lastnih sredstev za poročanje z referenčnimi datumi od 31. marca do 29. junija 2017 v skladu z Direktivo 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (UL L 126, 18.5.2017, str. 1).

(35) Izvedbena uredba Komisije (EU) 2017/1421 z dne 2. avgusta 2017 o določitvi tehničnih informacij za izračun zavarovalno-tehničnih rezervacij in osnovnih lastnih sredstev za poročanje z referenčnimi datumi od 30. junija do 29. septembra 2017 v skladu z Direktivo 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (UL L 204, 5.8.2017, str. 7).

(36) Delegirana uredba Komisije (EU) 2017/1542 z dne 8. junija 2017 o spremembi Delegirane uredbe (EU) 2015/35 v zvezi z izračunom regulativnih kapitalskih zahtev za določene kategorije sredstev, ki jih imajo v posesti zavarovalnice in pozavarovalnice (infrastrukturna podjetja) (UL L 236, 14.9.2017, str. 14).

(37) Versicherungsaufsichtsgesetz (AS 2005 5269), kot je bilo nazadnje spremenjen 19. junija 2015 (AS 2015 5339).

(38) Aufsichtsverordnung(AS 2005 5305), kot je bilo nazadnje spremenjen 25. novembra 2015 (AS 2015 5413).